Nordjyllands Beredskab i Vesthimmerland måtte fredag formiddag klokken 11.02 rykkede ud til en melding om brand i et landbrugsredskab. Det viste sig at være en flishugger til en traktor, der var brudt i brand. Branden var så omfattende, da beredskabet ankom til adressen på Aarsvej, at de ikke kunne nå at redde flishuggeren. Det fortæller indsatsleder Jes Caspar Mortensen. Ejeren af traktoren nåede dog at redde sin mobiltelefon og en kop kaffe. - Der var vist ikke engang mere kaffe tilbage i koppen, siger indsatslederen.

Referat:
Overophedning fik en flishugger til en traktor til at bryde i brand i Løgstør.